paragraph_text: Igre su otvorene svečanošću, na kojoj je olimpijski plamen prenesen do velike baklje na stadionu strijelom koju je ispalio streličar Antonio Rebollo. Televizijske snimke kasnije su pokazale da je ispaljena strijela zapravo promašila baklju i pala iza nje, a vatra je upaljena korištenjem potpornog mehanizma. Glazbena tema igara bila je pjesma Barcelona, koju je posebno za ove igre napisao Freddie Mercury te je postala velikom uspješnicom i svojevrsnim evergreenom.